**2015 წლის 30 იანვრის**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (თბილისი, ძმ. ზუბალაშვილების ქ.36). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**ელგუჯა ჩხაიძე- წევრი, სხდომის მდივანი**

**ვლადიმერ კიკნაძე- წევრი**

**თემურ სიმონიშვილი-წევრი**

**ქეთევან ჯაფარიძე- სარევიზიო კომისიის კოორდინატორი**

 **სხდომის დაწყების დრო- 16:00**

1. საქართველოს კანონში „ადვოკატთა შესახებ“ შესატან ცვლილებებზე სარევიზიო კომისიის მიერ წინადადების შემუშავება;

სხდომის თავმჯდომარემ, ლიანა მასიკაშვილმა წევრებს მიაწოდა ინფორმაცია, რომ შექმნილია საქართველოს კანონის „ადვოკატთა შესახებ“ ცვლილებებზე მომუშავე ჯგუფი, რომელიც დაკომპლექტებულია აღმასრულებელი საბჭოს და ეთიკის კომისიის წევრებით, ხოლო სარევიზიო კომისიას წარმოადგენს კომისიის თავმჯდომარე. მან მიმართა წევრებს, მოემზადებინათ საკუთარი წინადადებები აღნიშულ კანონში შესატან ცვლილებებთან დაკავშირებით. კომისიის წევრმა ლელა ბჟალავამ ელექტრონული ფორმით მიაწოდა წევრებს მოსაზრება აღნიშნულ საკითხთან დაკავშირებით. წევრებმა განაცხადეს, რომ დღევანდელ სხდომაზე რაიმე კონკრეტული გადაწყვეტილების მიღებისგან თავს შეიკავებენ, ვინაიდან, ხსენებული საკითხი საჭიროებს დეტალურ მუშაობას, რისთვისაც საჭიროა გონივრული ვადა და განაცხადეს, რომ მომდევნო სხდომისთვის წევრების მიერ წარმოდგენილ იქნება წინადადებები საქართველოს კანონში „ადვოკატთა შესახებ“ შესატან ცვლილებებთან დაკავშირებით, შეჯერდება კომისიის წევრების პოზიცია და ცვლილებების პაკეტის საბოლოო ვარიანტს სამუშაო ჯგუფს წარუდგენს კომისიის თავმჯდომარე.

სარევიზიო კომისიის მომდევნო სხდომა ჩაინიშნა მ/წ 27 თებერვალს , 17:00 საათზე.

**სარევიზიო კომისიის თავმჯდომარე- ლიანა მასიკაშვილი**

 **წევრი- ელგუჯა ჩხაიძე**

**წევრი- ვლადიმერ კიკნაძე**

**წევრი -თემურ სიმონიშვილი**